Mixe-zoqueanske språk

Mixe-zoqueanske språk er en språkfamilie som omfatter språk som snakkes rundt Tehuantepec-eidet i Mexico. Den meksikanske regjeringa godkjenner tre offisielle mixe-zoqueanske språk: mixe, med ca. 188 000 talere, zoque, med ca. 88 000 talere og språket popoluca, som har ca. 69 000 talere og som egentlig er to ulike språk, popoluca og popoloca. Ethnologue regner imidlertid med flere av dialektvariantene av disse språka, og regner i alt med 16 forskjellige mixe-zoqueanske språk. Av utdødde språk i denne språkfamilien finner man blant annet tapachultekisk, som ble snakka langs sørøstkysten av Chiapas.

Eksterne lenker
 Mixe-zoqueanske språk hos Ethnologue